
讬讜诪讗 讟讝 注"讘 - 驻讬专讜砖 砖讟讬讬谞讝诇抓

注砖专 讗诪讜转 诪讛谉 诪讻讜讜谞讜转 讘讚讬讜拽 讻谞讙讚 驻转讞讜 砖诇 讛讛讬讻诇, 讜讗讞转 注砖专讛 讗诪讛 诇爪驻讜谉 讜讗讞转 注砖专讛 讗诪讛 诇讚专讜诐, 谞诪爪讗 砖讛讬讛 讛诪讝讘讞 诪讻讜讜谉 讘讚讬讜拽 讻谞讙讚 讛讛讬讻诇 讜讻讜转诇讬讜. 讜诇驻讬 砖讬讟讛 讝讜, 诪讗讞专 讜讛讬讛 讛诪讝讘讞 诪讻讜讜谉 讘讚讬讜拽 讻谞讙讚 驻转讞 讛讛讬讻诇, 谞诪爪讗 砖讙讜讘讛讜 讛讬讛 住讜转诐 讗转 讛驻转讞, 砖讛专讬 讙讜讘讛 注讝专转 讬砖专讗诇 讛讬讛 砖诇讜砖 注砖专讛 讗诪讛 讜诪讞爪讛, 讻讗诪讜专 讜讛讜住祝 诇讻讱 注讜讚 转砖注 讗诪讜转 砖诇 讙讜讘讛 讛诪讝讘讞 注爪诪讜, 讛专讬 诇讱 讘讞砖讘讜谉 讻讜诇诇 注砖专讬诐 讜砖转讬诐 讗诪讜转 讜诇讻讱 诇讗 讛讬讛 讻诇 讗驻砖专讜转 诇专讗讜转 讗转 驻转讞 讛讛讬讻诇 讚专讱 驻转讞 讛讻讜转诇 讛诪讝专讞讬 砖诇 讛专 讛讘讬转. 讜诇讻谉 讛讬讛 爪讜专讱 诇讛谞诪讬讱 讗转 讛讻讜转诇 讛诪讝专讞讬, 讻讚讬 砖讗驻砖专 讬讛讬讛 诇专讗讜转 诪讛专 讛讝讬转讬诐 讗转 驻转讞 讛讛讬讻诇 诪注诇 诇诪讝讘讞.


诇砖讬讟讛 讝讜 砖诇 专' 讗讚讗 砖诇讚注转讜 砖讬讟转 诪住讻转 诪讚讜转 讻专' 讬讛讜讚讛 诪拽砖讬诐: 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 砖诪住讻转 诪讚讜转 讻砖讬讟转 专' 讬讛讜讚讛 讛讬讗, 讗诐 讻谉, 砖讬讛讗 讛诪讝讘讞 讘讗诪爪注 讛注讝专讛 诪讬 诪砖讻讞转 诇讬讛 [讛讗诐 诪讜爪讗 讗转讛] 讻谉 诇砖讬讟转 诪住讻转 诪讚讜转? 讜讛转谞谉 [讜讛专讬 砖谞讬谞讜 讘诪砖谞讛]: 讻诇 讛注讝专讛 讻讜诇讛 讛讬转讛 讗讜专讱 诪讗讛 讜砖诪讜谞讬诐 讜砖讘注 讗诪讜转 注诇 专讜讞讘 诪讗讛 讜砖诇砖讬诐 讜讞诪砖 讗诪讜转. 讜诪驻专讟讬诐: 诪谉 讛诪讝专讞 诇诪注专讘 砖讛讜讗 讗讜专讱 讛诪拽讚砖 鈥� 诪讗讛 讜砖诪讜谞讬诐 讜砖讘注 讗诪讜转, 讻讱 讛谉 诪转讞诇拽讜转: 诪拽讜诐 讚专讬住转 专讙诇讬 讬砖专讗诇 砖讛讜讗 讛诪拽讜诐 讛拽专讜讬 "注讝专转 讬砖专讗诇" 鈥� 讗讜专讻讜 讗讞转 注砖专讛 讗诪讛, 诪拽讜诐 讚专讬住转 专讙诇讬 讛讻讛谞讬诐 鈥�/b> 讗讜专讻讜 讗讞转 注砖专讛 讗诪讛, 讛诪讝讘讞 注爪诪讜 鈥� 讗讜专讻讜 砖诇砖讬诐 讜砖转讬诐 讗诪讛, 讘讬谉 讛讗讜诇诐 讜诇诪讝讘讞 鈥� 注砖专讬诐 讜砖转讬诐, 讜讛讛讬讻诇 鈥� 诪讗讛 讗诪讛, 讜讗讞转 注砖专讛 讗诪讛 谞讜住驻讜转 砖诇 砖讟讞 驻谞讜讬 诪讗讞讜专讬 讘讬转 讛讻驻讜专转 (讘讬转 拽讜讚砖 讛拽讚砖讬诐).


讜诇专讜讞讘 讛诪拽讚砖 诪谉 讛讚专讜诐 诇爪驻讜谉 讛讬讜 诪讗讛 讜砖诇砖讬诐 讜讞诪砖 讗诪讜转, 讜讻讱 讛讬讜 诪讞讜诇拽讜转: 诪讚转 讛讻讘砖 讜讛诪讝讘讞 讻讗讞转 鈥� 砖砖讬诐 讜砖转讬诐 讗诪讜转, 讻砖讗讜专讱 讻诇 讗讞讚 诪讛诐 砖诇讜砖讬诐 讜砖转讬诐 讗诪讜转 讜砖转讬 讗诪讜转 讛讬讜 谞讘诇注讜转 讘诪讛 砖讞诇拽讜 讛注诇讬讜谉 砖诇 讛诪讝讘讞 谞讻谞住 驻谞讬诪讛 讘讬住讜讚 讜住讜讘讘. 诪谉 讛诪讝讘讞 讜诇讟讘注讜转 砖讛讬讜 讘爪驻讜谞讜 砖诇 讛诪讝讘讞 讜讘讛谉 讛讬讜 诪讻谞讬住讬诐 讗转 爪讜讜讗专 讘讛诪讜转 讛拽专讘谉 诇爪讜专讱 砖讞讬讟讛 鈥� 砖诪讜谞讛 讗诪讜转 专讜讜讞, 诪拽讜诐 讛讟讘注讜转 注爪诪谉 讛讬讛 注砖专讬诐 讜讗专讘注 讗诪讜转, 诪谉 讛讟讘注讜转 讜注讚 诇砖诇讞谞讜转 砖注诇讬讛谉 讛讬讜 诪讚讬讞讬诐 讗转 拽专讘讬 讛拽讚砖讬诐 讛讬讜 注讜讚 讗专讘注 讗诪讜转, 诪谉 讛砖诇讞谞讜转 诇谞谞住讬谉 (注诪讜讚讬诐 谞诪讜讻讬诐 砖讛讬讜 砖诐 讜诪讬讜注讚讬诐 诇转诇讬讬转 讛拽专讘谞讜转 讻讚讬 诇讛拽诇 注诇 讛驻砖讟转 讛注讜专, 讛讬讜 注讜讚 讗专讘注 讗诪讜转, 诪谉 讛谞谞住讬谉 注讚 诇讻讜转诇 讛注讝专讛 讛讬讜 注讜讚 砖诪讜谞讛 讗诪讜转. 讛专讬 诇讱 讘讬谞转讬讬诐 诇讞砖讘讜谉 讝讛 诪讗讛 讜注砖专 讗诪讜转 讜讛诪讜转专 诪诪讚讜转 讗诇讛, 砖讛讜讗 讻注砖专讬诐 讜讞诪砖 讗诪讜转, 讛讜讗 诪讛 砖谞诪爪讗 讘讬谉 讛讻讘砖 讜诇讻讜转诇 砖诇 爪讚 讚专讜诐, 讜讻谉 诪拽讜诐 讛谞谞住讬谉 (讛诪拽讜诐 砖转驻住讜 讗讜转诐 讛注诪讜讚讬诐) 砖讗讜转讜 诇讗 讞砖讘谞讜, 讛专讬 诇讱 讘讞砖讘讜谉 讻讜诇诇 诪讗讛 砖诇讜砖讬诐 讜讞诪砖 讗诪讜转.


讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 讻讬 诪住讻转 诪讚讜转 讻砖讬讟转 专' 讬讛讜讚讛 讛讬讗 讗诐 讻谉 诪讝讘讞 讘讗诪爪注 讛注讝专讛 诪讬 诪砖讻讞转 诇讬讛 [讛讗诐 诪讜爪讗 讗转讛 讗讜转讜]? 讛讗 [讛专讬] 专讜讘讗 [专讜讘讜] 砖诇 讛诪讝讘讞 讘讚专讜诐 讛注讝专讛 拽讗讬 [讛讜讗 注讜诪讚]!

